at nang makitang tunay ngang siya, gayak ikinasal, na kasama si juanito pelaez, na waring nangagsipanggaling sa simbahan. kaawaawang isagani! ang bulong ano kaya ang nangyari sa kaniya? inalalang ilang sumandali ang kaniyang kaibigan, kaluluwang dakila, mahabagin, at itinanong sa sarili niya kung hindi kaya mabuting balitaan ng balak, ngunit sinagot din niya ang sarili, na si isagani ay hindi makikialam magpakailan man sa gayong patayan. hindi inasal kay isagani ang ginawa sa kaniya. pagkatapos ay naisip na kung hindi sa pagkakabilanggo, sa mga oras na iyon, siyay ikinakasal may asawa na, licenciado sa medicina, namumuhay at nanggagamot sa isang sulok ng kaniyang lalawigan. ang larawan ni huli, na lurayluray dahil sa pagkakalagpak, ay nagdaan sa kaniyang pag iisip; mga maitim na lagablab ng pagtatanim ang nag apoy sa kaniyang balintataw, at muling hinimas ang puluhan ng rebolber na dinaramdam ang hindi pa pagsapit ng kakilakilabot na sandali.